જુના જમાનાના લોકગીતોમાં પાટણના પટોળાની જેમ જ ચિતલની ચૂંદડીનો ઉલ્લેખ છે “” એકુકી લાખ વીરા ચિતલ શહેર જાજો,ચિતલ શહેરની ચૂંદડી લઇ આવજો…ચિતલ શહેરની ચૂંદડી કંઇ આવી અમારે દેશ, મોરલીવાળારે… જેવા ગીતો હજુયે જુના જમાનાના લોકોને કંઠસ્થ હશે બહુ ઓછા લોકોને એ ખ્યાલ છે કે આજથી ત્રણસો વર્ષ પહેલા ચિતલની જાહોજલાલી અમરેલી કરતા પણ વધારે હતી એ જમાનામાં ચિતલ વેપાર ધંધાથી ધમધમતું હતુ અને અમરેલી ખેદાનમેદાન જેવી હાલતમાં હતું.